Det er ikke mange dage siden, at Dennis "dennis" Edman forlod TEAMGLOBAL, og nu følger en af holdets store stjerner trop, da Freddy "krimz" Johansson har mistet motivationen, det skriver Fragbite.se.

Ifølge hovedpersonen skyldes det både dennis' afgang og manglen på økonomisk støtte, efter de valgte at ophæve samarbejdet med LGB eSports. Dette betyder også, at holdet ikke vil være at finde til Dreamhack Summer, det har en kilde tæt på arrangørerne bekræftet overfor Gaming.dk.

Lineup:

Olof " olofm " Kajbjer Olof "" Kajbjer

Isak " cype " Rydman Isak "" Rydman

Simon " twist " Eliasson Simon "" Eliasson

Christian "Spitfire" Schiölde (stand-in) Christian "" Schiölde (stand-in)

krimz har givet en svensk udtalelse til Fragbite.se, som Gaming.dk dog har oversat til dansk herunder.

Da vi forlod LGB eSports, havde vi høje ambitioner, men da ting og sager ikke gik, og Dennis til sidst forlod os, føltes det pludselig som om, vi ikke var et hold længere. Vi prøvede at finde løsninger, men det var ikke noget, der faldt i min smag, og når vi så også manglede økonomisk støtte, havde jeg simpelthen ingen motivation.

Rygterne går på, at Jacob "pyth" Mourujärvi får en rolle at spille i fremtiden på holdet, men det kan kun tiden vise. Det er dog et faktum, at holdet ikke kommer til Dreamhack Summer 2014, hvor de i stedet bliver erstattet af et BYOC hold.